Публикувано на 31.03.2016 от Милен Георгиев	1 коментар
Историята на Мартин Дерибеев, който е едва на 14 г., трогна зрителите пред малкия екран. Момчето цели 3 години се е борило със сакром на Юинг. Това е един от най-често появяващите се рак на костите при децата. През 2012 г. детето започва да чувства болки в крака и след няколко прегледа при лекар тежката диагноза става факт, научи Doctorbg.net.
Д-р Неделя Щонова показа историята на Марто пред цяла България в рубриката си в „Преди обед“. Тя бе поканила специалистите, помогнали на момчето да се излекува. Това са турските лекари проф. Харзем Йозгер и проф. Фуля Аолу.
Д-р Неделя Щонова разкри трогателна история за излекуване от рак
Именно операцията в Турция спасява Мартин, но не само от смъртта, но и от ампутация на крака. Лекарите в България са били категорични, че трябва да му бъде премахнат крайникът, за да се спре разпространението на рака. Майката Веселина Дерибеева обаче отказала да приеме, че синът ѝ ще стане инвалид и потърсила помощ в южната ни съседка.
„Щастлив съм да гостувам в това предаване и с този младеж пред мен, който е вече в здраво състояние. Това е най-голямото удоволствие в моята професия – да видиш плода на своя труд. Когато той дойде при мен през 2012 г., туморът му беше огромен. Тогава аз казах на семейството, че ще направя всичко възможно да спася крака на детето им.“ – сподели д-р Йозгер в ефира на БТВ.
Пред д-р Неделя Щонова той разкри още и най-честите симптоми на рака на костите. Те се появяват първо като болка в крайниците, която не изчезва. При по напреднал стадий може дори да се стигне до счупване на ръка или крак от нищото. Това също е симптом, при това от най-лошите.
Причините, довели до сакром на Юинг, за жалост могат да бъдат и наследствени. Ако майката е преживяла някаква инфекция или радиация в организма си по време на бременността, това би могло да се отрази върху плода именно с появата на този вид рак.
„Когато се отстранява един тумор, най-важното нещо е да бъде премахнат изцяло, без да остава нищо от него. При злокачествените тумори остава огромна празнина, която трябва да се запълни. Има два начина. Единият е чрез нежива тъкан, т.е. използването на протези, но това с годините може да доведе до проблеми – счупване, разваляне и т.н. Другият начин, който е по-труден, е биологичен. Трябва да се сложат такива биологични материали, които да бъдат собствени за пациента и във времето да се превърнат в негова собствена тъкан.“ – разказа още турският специалист пред колежката си д-р Неделя Щонова.
Етикети: new, д-р Неделя Щонова, д-р Харзем Йозгер, Мартин Дерибеев, Неделя Щонова, рак на костите, сакром на Юинг
Един коментар по “Д-р Неделя Щонова разкри велика победа над рака!”
ДИМИТРИНКА ДИМОВА on 04.08.2016 на 19:27 каза:
ЗДРАВЕЙТЕ, КАК МОГА ДА СЕ СВЪРЖА С Д-Р НЕДЕЛЯ ЩОНОВА? МОЛЯ ПОМОГНЕТЕ МИ!
« Пролетното отслабване на д-р Байкова предизвика фурор!
Сто процентово премахване на зъбен камък у дома! (единственото, което чисти зъбите за 15 дни) »